Sestry služobnice si pripomenuli výročia zasväteného života
19.08.2021 | Z diania gréckokatolíckej cirkvi
V sobotu 14. augusta, v deň predsviatku Zosnutia Presvätej Bohorodičky, si sestry služobnice pripomenuli rehoľné jubileá.
V spoločenstve prešovského arcibiskupa metropolitu Jána Babjaka SJ, kňazov, príbuzných a známych za ne ďakovali Bohu slávením archijerejskej svätej liturgie. Sestry Miriam M. Dzubáková a Tarzícia M. Kravcová oslávili 50 rokov a sestra Ivana J. Sojková 25 rokov rehoľného života v Kongregácii sestier služobníc Nepoškvrnenej Panny Márie. Sestra Jana Hupcejová si obnovila dočasné rehoľné sľuby. V homílii vladyka Ján povzbudil sestry k vďačnosti a odvahe v zasvätenom živote. Po svätej liturgii slávnosť pokračovala spoločným agapé.
Zdroj: GRKATPO
Celú tlačovú správu nájdete tu: http://www.grkatpo.sk/?spravy&id=3555